DITTO หุ้นเทคอนาคตไกล
จัดเป็นหุ้นสายเทคตัวหนึ่งที่อยู่ในเมกะเทรนด์ สำหรับ DITTO ซึ่งทำธุรกิจที่เกี่ยวกับระบบบริหารจัดการความปลอดภัยด้านเอกสาร
จัดเป็นหุ้นสายเทคตัวหนึ่งที่อยู่ในเมกะเทรนด์ สำหรับ DITTO ซึ่งทำธุรกิจที่เกี่ยวกับระบบบริหารจัดการความปลอดภัยด้านเอกสาร
10 มิ.ย. 2565

คุณค่าบริษัท
จัดเป็นหุ้นสายเทคตัวหนึ่งที่อยู่ในเมกะเทรนด์ สำหรับบริษัท ดิทโต้ (ประเทศไทย) จำกัด (มหาชน) หรือ DITTO ซึ่งทำธุรกิจที่เกี่ยวกับระบบบริหารจัดการความปลอดภัยด้านเอกสาร ทำให้ผลการดำเนินงานในช่วงที่ผ่านมาเติบโตต่อเนื่อง จากปี 2563 มีรายได้รวม 988 ล้านบาท กำไรสุทธิ 114 ล้านบาท ปี 2564 มีรายได้รวม 1,093 ล้านบาท กำไรสุทธิ 200 ล้านบาท ล่าสุดไตรมาส 1/2565 มีรายได้รวม 320 ล้านบาท เพิ่มขึ้น 24% จากไตรมาส 1/2564 ที่มีรายได้รวม 257 ล้านบาท และมีกำไรสุทธิ 58 ล้านบาท เพิ่มขึ้น 42% จากไตรมาส 1/2564 ที่มีกำไรสุทธิ 41 ล้านบาท
ขณะที่ DITTO เป็นอีกบริษัทที่น่าจะได้รับประโยชน์จาก พ.ร.บ.ข้อมูลส่วนบุคคลประเทศไทย ที่มีผลบังคับใช้เมื่อวันที่ 1 มิ.ย.ที่ผ่านมา ซึ่งจะหนุนให้ธุรกิจที่เกี่ยวข้องด้านระบบการรักษาความปลอดภัยทางเทคโนโลยีไซเบอร์ (Cyber Security) มีโอกาสเติบโตมากขึ้น
รวมทั้ง หากร่าง พ.ร.บ.อิเล็กทรอนิกส์ฯ ประกาศใช้อย่างเป็นทางการ โดยมีเป้าหมายให้หน่วยงานราชการ หรือหน่วยงานที่เกี่ยวข้อง มีการบริการอิเล็กทรอนิกส์ (e-service) ซึ่งเบื้องต้นคาดว่าตลอดปีน่าจะมีงานประมูลรวม 9,000 ล้านบาท เป็นอีกปัจจัยที่จะหนุนการเติบโต จากโอกาสที่จะคว้างานได้มากขึ้น
ทำให้ผู้บริหารมั่นใจว่า แนวโน้มผลการดำเนินงานในไตรมาส 2/2565 จะยังเติบโตต่อได้ เนื่องจากมีการทยอยรับรู้รายได้จากงานในมือ (Backlog) อย่างต่อเนื่อง และจะเริ่มทยอยรับรู้รายได้จากงานใหม่กลุ่มลูกค้าธนาคาร (ธนาคารเพื่อการเกษตรและสหกรณ์การเกษตร หรือ ธ.ก.ส.) โครงการจัดเก็บข้อมูลใบจำนำข้าวมูลค่ารวมประมาณ 44 ล้านบาท เป็นต้น
โดย ณ สิ้นเดือน มี.ค. 2565 บริษัทมีแบ็กล็อกรวม มูลค่า 1,362 ล้านบาท แบ่งเป็น งาน Data &amp; Document Management มูลค่า 359 ล้านบาท และงาน Technology Engineering &amp; Turnkey projects มูลค่า 973 ล้านบาท โดยจะสามารถทยอยรับรู้รายได้ภายในสิ้นปี 2565 ประมาณ 50% ซึ่งยังไม่นับงานใหม่ที่จะเข้าประมูลเข้ามาเพิ่มเติมในช่วงที่เหลือของปี
ขณะที่ ในปีนี้คาดจะเข้าซื้อกิจการจำนวน 2 ดีล ที่เกี่ยวกับธุรกิจ Data &amp; Document Cyber Security และ Green Technology เป็นต้น เพื่อเข้ามาเสริมความแข็งแกร่งให้กับธุรกิจ
สำหรับการประเมินมูลค่า (Valuation) ปัจจุบันราคาหุ้น DITTO ซื้อขายกันที่ P/E ระดับ 149.63 เท่า เทียบกับ P/E ตลาดโดยรวมที่ระดับ 19.40 เท่า ถือว่าราคาซื้อขายสูงกว่าตลาดหลายเท่าตัว แต่อย่างไรก็ตาม ถ้าดู P/BV ที่ระดับ 29.87 เท่า ก็อาจสูงว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ